Komission päätös,

tehty 26 päivänä marraskuuta 2002,

Unkarissa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana

(2002/927/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan,

sekä katsoo seuraavaa:

(1) Unkarin maataloutta ja maaseudun kehittämistä koskeva ohjelma hyväksyttiin 18 päivänä lokakuuta 2000 tehdyllä komission päätöksellä, jota muutettiin 26 päivänä marraskuuta 2002 tehdyllä päätöksellä, yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(2), sellaisena kuin se on muutettuna asetuksella (EY) N:o 2500/2001(3), 4 artiklan 5 kohdan mukaisesti.

(2) Unkarin hallitus ja komissio, yhteisön puolesta, allekirjoittivat 1 päivänä maaliskuuta 2001 monivuotisen rahoitussopimuksen maatalouden ja maaseudun kehittämisen erityisen liittymisohjelman (jäljempänä "Sapard-ohjelma") toteutuksen teknisestä, oikeudellisesta ja hallinnollisesta kehyksestä.

(3) Unkarin toimivaltainen viranomainen on nimennyt Sapard-virastoksi maatalous- ja maaseudun kehittämisministeriön alaisuudessa toimivan elimen, jolla on oikeudellinen muoto. Se vastaa maataloutta ja maaseudun kehittämistä koskevan ohjelman eräiden toimenpiteiden täytäntöönpanosta. Sapard-ohjelman täytäntöönpanoon liittyvien rahoitustoimintojen hoitajaksi on vahvistettu valtiovarainministeriön kansallisesta rahastosta vastaava osasto.

(4) Asetuksen (EY) N:o 1266/1999 mukaisesti ja yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetussa komission asetuksessa (EY) N:o 2222/2000(4), sellaisena kuin se on muutettuna asetuksella (EY) N:o 2252/2001(5), säädettyjen sääntöjen mukaisesti komissio totesi ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella, että Unkari täyttää mainittujen toimenpiteiden täytäntöönpanon osalta asetuksen (EY) N:o 2222/2000 4, 5 ja 6 artiklassa sekä sen liitteessä säädetyt säännökset ja neuvoston asetuksen (EY) N:o 1266/1999 liitteessä säädetyt vähimmäisvaatimukset.

(5) Sapard-virasto täyttää tyydyttävästi erityisesti seuraavat keskeiset hyväksyntäperusteet: kirjalliset menettelyt, tehtävien jako, ennen hankkeiden valintaa ja ennen maksujen suorittamista tehtävät tarkastukset, maksumenettelyt, kirjanpitomenettelyt, tietojärjestelmien turvallisuus, sisäinen tarkastus ja tarvittaessa julkisia hankintoja koskevat säännöt.

(6) Unkarin viranomaiset toimittivat 27 päivänä elokuuta 2002 tarkistetun luettelon tukikelpoisista menoista monivuotisen rahoitussopimuksen B jakson 4 artiklan 1 kohdan mukaisesti, eikä komissio esittänyt vastalauseita tästä luettelosta.

(7) Valtiovarainministeriön kansallisesta rahastosta vastaava osasto täyttää tyydyttävästi seuraavat perusteet Sapard-ohjelman täytäntöönpanoon Unkarissa liittyvien rahoitustoimintojen hoidon osalta: kirjausketju, varainhoito, varojen vastaanotto, varainsiirrot Sapard-virastolle, tietojärjestelmien turvallisuus ja sisäinen tarkastus.

(8) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa säädetystä ennakkohyväksyntää koskevasta vaatimuksesta ja siirtää tuen hallinnointi hajautetulta pohjalta Unkarissa toimivalle Sapard-virastolle ja valtiovarainministeriön kansallisesta rahastosta vastaavalle osastolle.

(9) Koska komission tarkastukset koskevat kuitenkin toimintavalmista muttei toiminnassa olevaa järjestelmää, Sapard-ohjelman hallinnointi on aiheellista siirtää väliaikaisesti Unkarille ja valtiovarainministeriön kansallisesta rahastosta vastaavalle osastolle asetuksen (EY) N:o 2222/2000 3 artiklan 2 kohdan mukaisesti.

(10) Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä Unkarille ja valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen.

(11) Monivuotisen rahoitussopimuksen A jakson 8 artiklan 1 kohdan b alakohdan vaatimusten huomioon ottamiseksi olisi vahvistettava säännöt, joiden perusteella tämän päätöksen nojalla aiheutuneisiin menoihin voi saada yhteisön rahoitusosuuden,

ON PÄÄTTÄNYT SEURAAVAA:

1 artikla

Luovutaan asetuksen (EY) N:o 1266/1999 12 artiklan 1 kohdassa säädetystä hankkeiden valintaa ja sopimuksia koskevasta komission ennakkohyväksynnästä Unkarissa.

2 artikla

Sapard-ohjelman hallinnointi siirretään väliaikaisesti:

a) Unkarin maatalous- ja maaseudun kehittämisministeriön alaisuudessa toimivalle Sapard-virastolle seuraavien toimenpiteiden täytäntöönpanon osalta sellaisina kuin ne on määritelty Unkarin maatalouden ja maaseudun kehittämisohjelmassa: "Maatilainvestoinnit", "Maatalous- ja kalastustuotteiden jalostus ja kaupan pitäminen", "Maaseudun infrastruktuurin kehittäminen ja parantaminen" ja "Tekninen apu";

b) valtiovarainministeriön kansallisesta rahastosta vastaava osasto Unkarin Sapard-ohjelman täytäntöönpanoon liittyvien rahoitustoimintojen osalta.

3 artikla

Tämän päätöksen perusteella aiheutuviin menoihin voi saada yhteisön rahoitusosuuden ainoastaan, jos ne ovat aiheutuneet tuensaajille tämän päätöksen tekopäivän jälkeen tai, jos sen välineen, jonka perusteella kyseisen hankkeen tuensaajat on nimetty, vahvistamispäivä on myöhempi kuin tämän päätöksen tekopäivä, kyseisen vahvistamispäivän jälkeen. Toteutettavuustutkimusten tai vastaavien tutkimusten sekä teknisen avun osalta tukikelpoisuuden alkamispäivä on kuitenkin 18 päivä lokakuuta 2000. Kaikissa tapauksissa edellytyksenä on, että Sapard-virasto ei suorita maksuja ennen tämän päätöksen tekopäivää.

Tehty Brysselissä 26 päivänä marraskuuta 2002.

Komission puolesta

Franz Fischler

Komission jäsen

(1) EYVL L 161, 26.6.1999, s. 68.

(2) EYVL L 161, 26.9.1999, s. 87.

(3) EYVL L 342, 27.12.2001, s. 1.

(4) EYVL L 253, 7.10.2000, s. 5.

(5) EYVL L 304, 21.11.2001, s. 8.